
הם מבחינים בכל דבר קטן (קשב מוגבר).1 
הם מייחסים משמעות רבה לכל דבר (תפיסה מוגברת) 2.
הם בוחנים כל דבר בצורה יסודית, מדוקדקת ועמוקה לפני הסקת מסקנה (עיבוד מוגבר) 3.
התפעלות הנפש שלהם מכל דבר היא עמוקה ועוצמתית (רגשות מוגברים) 4.
הם קולטים באופן חד ועמוק מה עובר על אנשים בסביבתם (אמפתיה מוגברת) 5.
 
בקיצור, החיים לא 'עוברים על ידם' באופן שטחי.
הם מתבוננים בכל דבר, בוחנים אותו לעומק וחושבים עליו הרבה
וגם הלב שלהם שותף מלא להתבוננות, לבחינה ולחשיבה
והוא מתפעל לעומק ובעוצמה.
אפשר לגמרי לומר עליהם שהם אלו ש'לוקחים ללב',
אבל - כל דבר, לא רק פגיעות :)
 
התפקודים המוגברים הללו עלולים ליצור קשיים בחיים מכמה פנים:
 
כשקולטים המון פרטים וחווים אותם לעומק1.
מתעייפים יותר מהר וזקוקים להפוגה ומנוחה הרבה יותר מהר מאנשים אחרים
לכן, בכל אירוע עם הרבה גירויים יש קושי להתמיד בהשתתפות בו זמן רב
ו'רוצים לחזור כבר הביתה' מוקדם יחסית לאחרים
 
כשלוקחים כל דבר ללב ומייחסים לו משמעות וחשיבות גבוהה2.
גם העוררות שנוצרת בעקבותיו היא גבוהה
כך יכול להיווצר מצב של 'עוררות גבוהה' קבועה
מה שמעמיס על הנפש ומתיש אותה
ועלול לגרום בסופו של דבר למצב מדוכדך ודכאוני
 
3. כשחושבים, מנתחים ומעמיקים בדברים יתר על המידה
עלולים להגיע למצב של 'חכמתו מרובה ממעשיו'
ולהיתקע בחשיבה אינסופית על חשבון ובמקום עשייה
 
רגשות עמוקים ועזים עלולים להצטבר בנפש ובגוף ולגרום לתחושות לא נעימות שמלוות.
מתח/לחץ/כעס/בכי פנימי וכו' וכו' שלא מפרקים אותם יכולים לגרום קושי רגשי ומתח גופני
 
5. להיות מודע מאוד לחוויות של אנשים אחרים עלול להיות עול גדול מבחינה נפשית
וליצור הכבדה על תקשורת חברתית פשוטה וזורמת

